Čo je vynález?
vynález je vyriešenie technického problému, ktoré je nové a znamená v porovnaní so svetovým stavom techniky pokrok. pokrok sa prejavuje novým alebo vyšším účinkom. vynález je možné chrániť ako patent alebo ako úžitkový vzor. vynálezom nie sú vedecké teórie, nové matematické metódy, počítačové programy a estetické výtvory. na tieto kategórie nemožno dostať patent.
patent je ochranný dokument, ktorým dáva štát výlučné právo jeho majiteľovi na využívanie vynálezu počas určitého časového obdobia. majiteľ patentu dáva verejnosti zverejnením svojho vynálezu opísaného v patentovej prihláške cennú technickú informáciu. týmto zverejnením vzniká jeden z najväčších a najaktuálnejších zdrojov technických informácií, ktoré sú dostupné vo svete.